**ПРОТОКОЛ**

**№ 32**

Днес 25.10.2015 г. от 15:00 часа в Твърдица се проведе заседание на ОИК при следния дневен ред:

1. Подаден по електронна поща сигнал от Екатерина Каменщик Асоциация „Прозрачност без граници“ във връзка с нарушение на чл. 182, ал. 4 от ИК за недопускане на предизборна агитация в деня за размисъл, както и в полза на кой кандидат се осъществява агитацията

На заседанието присъстваха:

**ПРЕДСЕДАТЕЛ:** Даниела Георгиева**, ЗАМ. ПРЕДСЕДАТЕЛ:** Мария Иванова-Стоянова**, СЕКРЕТАР:** Пенка Койчева, **ЧЛЕНОВЕ:** Милена Димитрова, Цони Чотов, Димитър Добрев, Анета Атанасова-Стоянова, Йорданка Кирова, Даниела Боярова-Димитрова, Стефан Азманов, Радка Михова

**По т.1 от дневния ред Общинска избирателна комисия – Твърдица**

В Общинската избирателна комисия - гр. Твърдица на дата 24.10.2015 год., в 16:39 часа е постъпил сигнал от Екатерина Каменщик - Асоциация „Прозрачност без граници“ с Изх. № 506/24.10.2015 год. Сигналът е заведен във входящия регистър на Комисията с входящ № 170/24.10.2015 год. Подателят твърди, че на 24.10.2015 год. в 15:50 часа в офиса на Асоциация „Прозрачност без граници” е постъпил сигнал от г – н Боян Пасков. Сигналът е получен по телефона на безплатна линия на Центъра за правна консултация за пострадали от корупция 0800 11 224. Според данните в сигнала, в ромската махала в гр. Шивачево, община Твърдица, област Сливен, днес - 24.10.2015 год. се провежда концерт или тържество, като се скандира на висок глас име на кандидат за предстоящите избори за общински съветници и кметове. Скандиранията добре се чуват от центъра на града.

Веднага, след входирането на сигнала във входящия регистър на Комисията, членовете на ОИК - Твърдица, включени в състава на работната група по жалбите и сигналите, а именно: Даниела Георгиева – председател на ОИК - Твърдица и Димитър Добрев - член на ОИК – Твърдица направиха проверка на място за наличието или липсата на обстоятелствата, включени в сигнала и установиха следното:

По време на проверката продължила около един час не са констатирани нарушения по постъпилия сигнал на Асоциация „Прозрачност без граници”.

Предвид гореизложеното, както и на основание  чл. 87, ал. 1, т. 22 ОИК – Твърдица

**РЕШИ**

В настоящия случай няма нарушение на разпоредбата на чл.182, ал.4 от Изборния кодекс

**Поради изчерпване на дневния ред заседанието на ОИК приключи в 15:30 ч.**

**ПРЕДСЕДАТЕЛ:** Даниела Георгиева

**ЗАМ. ПРЕДСЕДАТЕЛ:** Мария Иванова-Стоянова

**СЕКРЕТАР:** Пенка Койчева

**ЧЛЕНОВЕ:** Милена Димитрова

 Цони Чотов

 Димитър Добрев

 Анета Атанасова-Стоянова

 Йорданка Кирова

 Даниела Боярова-Димитрова

 Стефан Азманов

 Радка Михова